**Nathan Perkovich** (s. 15. lokakuuta 1985 Canton, Michigan, Yhdysvallat) on kroatialais-yhdysvaltalainen jääkiekkoilija, joka pelaa Itävallan Erste Bank Eishockey Ligan kroatialaisjoukkue Medveščak Zagrebissa. Isokokoinen Perkovich on pelipaikaltaan oikea laitahyökkääjä ja laukoo oikealta.

Ura
---

### Seuraura

Perkovich pelasi kauden 2003–2004 USHL-junioriliigaa Cedar Rapids RoughRidersissa, jonka jälkeen New Jersey Devils varasi hänet kahdeksannella kierroksella 250. pelaajana NHL:n varaustilaisuudessa 2004. Perkovich pelasi kaksi seuraavaa kautta USHL:ää Chicago Steelin riveissä. Kaudella 2005–2006 hän voitti joukkueen sisäisen piste- ja maalipörssin tehoilla 28+24=52. Perkovich jakoi USHL:n maalipörssin seitsemännen sijan Lincoln Starsin Michael Daviesin ja Green Bay Gamblersin Brian Roloffin kanssa. Hän sijoittui myös liigan jäähypörssissä kymmenenneksi 121 minuutillaan. Vuosina 2006–2009 Perkovich kävi Lake Superior State Universitya. Hän ylsi kahdella ensimmäisellä yliopistokaudellaan joukkueensa sisäisen maalipörssin voittoon.

Elokuussa 2009 Perkovich teki kolmivuotisen tulokassopimuksen New Jersey Devilsin kanssa. Hän pelasi kaikki sopimuskautensa kokonaan farmissa. AHL:n tulokaskaudellaan 2009–2010 Perkovich teki Lowell Devilsissa 68 runkosarjaottelussa tehot 19+14=33 ja viidessä playoff-ottelussa yhden syöttöpisteen. Kaudeksi 2010–2011 New Jerseyn farmijoukkueeksi vaihtui Albany Devils.

Kaudeksi 2012–2013 Perkovich siirtyi kaksivuotisella sopimuksella Itävallan Erste Bank Eishockey Ligan kroatialaisjoukkue Medveščak Zagrebiin. Kaudeksi 2013–2014 seura siirtyi pelaamaan KHL:ään. Huhtikuussa 2014 hän teki vuoden mittaisen jatkosopimuksen Medveščakin kanssa. Kaudella 2014–2015 Perkovich edusti joukkuetta myös Spengler Cupissa. Hän voitti Medveščakin Kroatian pääsarjassa pelaavassa kakkosjoukkuessa Kroatian-mestaruuden vuosina 2013, 2014, 2015 ja 2016.

Medveščak palasi kaudeksi 2017–2018 taloudellisista syistä takaisin EBEL:ään, jonne Perkovich teki joukkueen kanssa vuoden mittaisen jatkosopimuksen heinäkuussa 2017.

### Maajoukkueura

Perkovich edusti Kroatiaa IB-divisioonan MM-kilpailuissa vuosina 2015, 2016 ja 2017. Ensimmäisessä turnauksessa hän jakoi joukkueensa sisäisen maalipörssin voiton Ryan Kinasewichin kanssa neljällä osumallaan. Perkovich voitti myös Kroatian sisäisen tehotilaston lukemalla +2. Vuoden 2016 turnauksessa hänellä oli paras aloitusprosentti (64,44 %). Vuoden 2017 turnauksessa Perkovich toimi Kroatian varakapteenina.

Muuta
-----

Perkovichilla on kroatialaiset sukujuuret. Hän hankki Kroatian kansalaisuuden pelatessaan Medveščak Zagrebissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Cedar Rapids RoughRiders | USHL | 35 | 1 | 7 | 8 | 23 | 4 | 1 | 0 | 1 | 0 |
| 2004–2005 | Chicago Steel | USHL | 37 | 6 | 2 | 8 | 55 | 7 | 2 | 2 | 4 | 4 |
| 2005–2006 | Chicago Steel | USHL | 56 | 28 | 24 | 52 | 121 | – | – | – | – | – |
| 2006–2007 | Lake Superior State Univ. | NCAA | 42 | 15 | 7 | 22 | 59 | – | – | – | – | – |
| 2007–2008 | Lake Superior State Univ. | NCAA | 36 | 17 | 8 | 25 | 62 | – | – | – | – | – |
| 2008–2009 | Lake Superior State Univ. | NCAA | 35 | 12 | 12 | 24 | 72 | – | – | – | – | – |
| 2009–2010 | Lowell Devils | AHL | 68 | 19 | 14 | 33 | 81 | 5 | 0 | 1 | 1 | 0 |
| 2010–2011 | Albany Devils | AHL | 40 | 8 | 9 | 17 | 59 | – | – | – | – | – |
| 2011–2012 | Albany Devils | AHL | 53 | 10 | 9 | 19 | 49 | – | – | – | – | – |
| 2012–2013 | Medveščak Zagreb | EBEL | 48 | 12 | 21 | 33 | 89 | 5 | 1 | 1 | 2 | 0 |
|  | Medveščak Zagreb II | Kroatia | – | – | – | – | – | 1 | 0 | 0 | 0 | 4 |
| 2013–2014 | Medveščak Zagreb | KHL | 14 | 1 | 0 | 1 | 6 | – | – | – | – | – |
|  | Medveščak Zagreb II | Kroatia | – | – | – | – | – | 4 | 6 | 7 | 13 | 0 |
| 2014–2015 | Medveščak Zagreb | KHL | 50 | 4 | 1 | 5 | 78 | – | – | – | – | – | MMd1 B | 5 | 4 | 2 | 6 | 18 |
|  | Medveščak Zagreb II | Kroatia | – | – | – | – | – | 5 | 5 | 4 | 9 | 2 |
| 2015–2016 | Medveščak Zagreb | KHL | 44 | 2 | 5 | 7 | 105 | – | – | – | – | – | MMd1 B | 5 | 2 | 1 | 3 | 6 |
|  | Medveščak Zagreb II | Kroatia | – | – | – | – | – | 2 | 0 | 1 | 1 | 0 |
| 2016–2017 | Medveščak Zagreb | KHL | 49 | 1 | 4 | 5 | 46 | – | – | – | – | – | MMd1 B | 5 | 0 | 3 | 3 | 10 |
|  | Medveščak Zagreb II | Slovenia | 1 | 1 | 1 | 2 | 0 | – | – | – | – | – |
|  | Medveščak Zagreb II | Kroatia | – | – | – | – | – | 3 | 3 | 3 | 6 | 16 |
| 4 kautta | yhteensä | KHL | 157 | 8 | 10 | 18 | 235 | – | – | – | – | – |
| 3 kautta | yhteensä | AHL | 161 | 37 | 32 | 69 | 189 | 5 | 0 | 1 | 1 | 0 |
| 1 kausi | yhteensä | EBEL | 48 | 12 | 21 | 33 | 89 | 5 | 1 | 1 | 2 | 0 |

Lähteet
-------

* Nathan Perkovich The Internet Hockey Databasessa (englanniksi)
* Nathan Perkovich *Elite Prospects*. Everysport Media Group AB.  (englanniksi)

### Viitteet

1. ↑  9 Days of Devils, Day 1: And The Awards Go To… *thoughtsinsidethebox.com*.  30.3.2011. Thoughts Inside The Box. Viitattu 28.7.2017. (englanniksi)
2. 1 2 3  Nathan Perkovich *Elite Prospects*. Everysport Media Group AB.  (englanniksi)
3. ↑  Nathan Perkovich The Internet Hockey Databasessa (englanniksi)
4. ↑  Devils sign 12 players, mostly minor leaguers *NHL.com*.  22.8.2009. NEWARK, N.J:  National Hockey League. Viitattu 15.1.2016. (englanniksi)
5. ↑  KHL-seuralle läjä tärkeitä sopimuksia *suomikiekko.com*.  25.4.2014. Nordic Sport Media. Viitattu 15.1.2016.
6. ↑  Lički Medo Perkovich ostaje u Brlogu *medvescak.com*.  26.7.2017. KHL Medveščak Zagreb.  Arkistoitu 28.7.2017. Viitattu 28.7.2017. (kroatiaksi)